Càrregues policials, urnes i paperetes requisades i talls d'internet als col·legis electorals
La Guàrdia Civil entra per la força al col·legi electoral on havia de votar Carles Puigdemont mentre la gent espera els agents cantant "L'estaca"
Redacció 01/10/2017 - 08.39 Actualitzat 01/10/2017 - 17.22
Càrregues de la policia espanyola contra la població que vol exercir, pacíficament, el dret a vot. La primera càrrega de la Guàrdia Civil ha estat a Sant Julià de Ramis, on havia de votar el president Carles Puigdemont. Una cinquantena d'efectius de la Guàrdia Civil s'han presentat a les nou del matí al centre de votació, el pavelló municipal, on han donat empentes a les persones que feien cua davant de l'escola per poder votar.
Un agent de la Guàrdia Civil armat amb una maça ha trencat els vidres de la porta del pavelló per poder accedir-hi. Ho han fet desenes d'agents, mentre la gent que s'esperava a dins els rebia cantant "L'estaca".
Efectius de la Guàrdia Civil han sortit del punt de votació empesos per un munió de gent que els forçava a retirar-se. Al capdavant, els bombers.
A Sant Julià de Ramis. pic.twitter.com/DBeGypG02s
— Llegirencasdincendi (@Llegirencasdinc) October 1, 2017
La policia ha carregat contra els votants en diversos col·legis electorals de Girona aquest diumenge. L'actuació ha deixat diversos ferits, que han hagut de ser atesos de traus al cap i cops en diverses parts del cos a conseqüència de l'actuació.
Els agents han tret els electors a cops de porra en almenys quatre col·legis: el Bruguera, la Biblioteca Ernest Lluch, el Pavelló de Santa Eugènia i l'Escola Verd, on la policia ha arribat a disparar salves.
Braços trencats i cops de tot tipus de la policia a l'Escola Verd de Girona. La mostra, aqt vídeo que em passen. #1oCatRàdio pic.twitter.com/R0iT9MclXV
— Sergi Roca Puntí (@sergirocap) October 1, 2017
Càrrega dels Mossos al CEIP Rammon Llull
Agents antidisturbis de la Policia Nacional s'han presentat a un centre de votació de Barcelona i han carregat contra la gent que s'esperava a fora. Es tracta del CEIP Ramon Llull, situat a l'avinguda Diagonal, 275.
La consellera d'Ensenyament de la Generalitat, Clara Ponsatí, ha provat d'impedir l'entrada d'agents del Cos Nacional de Policia a la seu del departament, seu eelctoral, envoltada d'algunes escenes de càrregues policials, passats dos quarts de 10 del matí. Els agents li han pres l'iPad personal.
A la seu departamental havia començat la votació del referèndum cap a les 9.20 i s'havien constituït cinc meses electorals, ara intervingudes pels agents, que han aconseguit accedir al recinte malgrat la resistència dels concentrats.
Cuando hemos empezado a votar en la Conselleria d'Ensenyament. Esto a quién representa? #CatalanReferendum #democracia #democracy pic.twitter.com/5IGELuQdwm
— Votante Frustrada (@Votantfrustrada) October 1, 2017
Les persones congregades davant de l'Escola Oficial d'Idiomes de Barcelona, convertit en col·legi electoral, han aconseguit entrar-hi per votar utilitzant noves urnes després que els Mossos d'Esquadra requisessin les que hi havien localitzat a primera hora del matí.
Efectius dels Mossos s'havien emportat les urnes d'aquest punt de votació poc després de les nou del matí, però després n'han aparegut unes altres i s'ha reprès la votació durant un temps, fins que s'ha tornat a paralitzar, segons sembla, per la caiguda d'internet. Un grup de ciutadans que s'han concentrat davant de l'Escola Oficial d'Idiomes s'han organitzat per crear un cordó que eviti que hi pugui tornar a entrar la policia.
Altres centres de Barcelona on s'han personat membres de la Guàrdia Civil i de la Policia Nacional són l'IES Balmes i l'IES Tibidabo.
⚠️⚠️ A l'escola CEIP Tibidabo s'han endut les urnes⚠️⚠️ #referendumrac1 #catalanreferendum pic.twitter.com/tDWV3W0CfP
— SÍLVIA (@SilviaValls) October 1, 2017
La policia també ha carregat contra la gent que era a dins de l'Escola Mediterrània de la Barceloneta.
Escola Mediterrània Barceloneta Barcelona. Imatges parlen per si soles #1oCatRadio #referendumRAC1 #bcn #anc pic.twitter.com/SnSptzDqie
— Genís Arnàs (@gens_arns) October 1, 2017
Poc abans del migdia, la policia ha arribat a l'Escola Industrial de Barcelona, el col·legi electoral més gran de tot Catalunya en aquest referèndum.
Arriba la @policia al principal col·legi electoral de Catalunya. Tancament de portes a l'Escola Industrial de Barcelona. #1OCatRàdio pic.twitter.com/sUCMh7PtBF
— Marc Jurado i Miró (@marcjurado) October 1, 2017
Un dels accessos al recinte de l'Escola Industrial de Barcelona, pel carrer París, ha quedat tapat per una barricada que els mateixos veïns que esperaven per votar dins l'equipament. Amb tanques, peces de ciment i sacs de sorra, han aconseguit tapar la porta per evitar que els efectius de la policia espanyola entressin al recinte.
Hi ha nombroses imatges penjades a les xarxes en les quals es veu el moment en què els Mossos arriben al Col·legi Ramon Llull.
La @policia carrega a Consell de Cent amb Marina, a #Barcelona, per intentar entrar al col·legi i requisar les urnes. #CatalanReferendum #1OCatRadio pic.twitter.com/kevWh68cP7
— Albert Mercadé (@albertmercade) October 1, 2017
En aquestes es veu com la policia arrenca, literalment, les urnes de les persones que eren a dins del centre de votació.
La Policia Nacional requisant les urnes a l'Escola Ramon Llull https://twitter.com/btvnoticiesref_src=twsrc%5Etfw">@btvnoticies https://t.co/p14RzxlGOR">pic.twitter.com/p14RzxlGOR
— Clara Vera (@ClaraVera14) https://twitter.com/ClaraVera14/status/914400109152096256ref_src=twsrc%5Etfw">1 d'octubre de 2017
A l'Institut Pau Claris de Barcelona, la Policia Nacional ha entrat a un punt de votació on s'ha fet pas entre la gent que bloquejava l'escala amb cops i estirades de cabells, i fins i tot han empès una noia escales avall.
A puntades i estirades de cabells! @diariARA @LaVanguardiaCAT @324cat @KRLS @ForcadellCarme @antoniobanos_ @gabrielrufian pic.twitter.com/yYKQGnrb0k
— Vanessa (@vane_gayoso) October 1, 2017
Ferits i requisen urnes i paperetes a Sabadell
A Sabadell, agents de la Policia Nacional s'han personat a les 9 al Col·legi Nostra Llar de Sabadell, on tenia previst votar la presidenta del Parlament, Carme Forcadell, i allà s'han trobat amb diversos centenars de persones apostades a les portes de l'escola per impedir-hi l'accés.
Després d'alguns forcejaments i de trencar el vidre de la porta de l'entrada, els policies han accedit al col·legi i han requisat les urnes i altre material preparat per al referèndum.
Ha estat a la sortida, quan es dirigien als furgons policials, estacionats a la Ronda de Ponent, que una bona part d'aquests manifestants han seguit els agents, que han fet diversos trets a l'aire amb les escopetes de bales de goma per allunyar-los i poder entrar als vehicles. Fins al Col·legi Nostra Llar s'han desplaçat també unes quantes ambulàncies, que han atès diverses persones per contusions.
@324cat @LlarObrim #1OTV3 #sabadell #referendum #10CatRadio pic.twitter.com/L7gdKpnbSC
— Marta Seguí (@noiapixel) 1 d'octubre de 2017
La Policia Nacional ha disparat en l'aire davant de centenars de persones que els empenyien a retirar-se. S'han sentit diverses detonacions mentre els membres de la Policia Nacional es feien enrere i tornaven cap a les seves furgonetes.
— Pep Talamanca ||*|| (@PTalamanca) October 1, 2017
També han arribat unitats de la Guàrdia Civil a un centre de votació d'Artesa de Lleida.
Artesa de Lleida ara mateix! #1oct #CatalanReferendum #jovoto @tv3cat @SEGREcom @LaManyanacat @elpuntavui @diariARA @PostureigLleida pic.twitter.com/iRSwBeTcXN
— ivet domènech (@ivetDn) October 1, 2017
Al CAP de Cappont, a Lleida, hi ha hagut diversos ferits en els enfrontaments entre els veïns que s'esperaven al centre per votar i la Policia Nacional. Dos dels ferits han hagut de ser atesos en una ambulància.
La policia s'ha endut les urnes que hi havia al col·legi electoral, però després els responsables de les meses n'han tret de noves.
També a Lleida, la Policia Nacional s'ha emportat les urnes que hi havia al punt de votació instal·lat a la seu dels serveis Territorials de Treball i Benestar Social.
La policia fa trets intimidatoris i treu a empentes els joves que els han barrat el pas a l'#EOI. S'han endut les urnes. pic.twitter.com/u5Fmx02Wo0
— Roser Perera (@roserperera) October 1, 2017
A Sant Carles de la Ràpita, la Guàrdia Civil ha aconseguit endur-se les urnes per la força.
A Sant Carles de la Ràpita la Guàrdia Civil s'ha endut les urnes a la força. Han entrat a la força, a cops, amb alguns ferits pic.twitter.com/Wv6gIIO4iQ
— Victor Sorribes (@VictorSorribes) October 1, 2017
La policia local de l'Hospitalet de Llobregat requisa cinc urnes al barri de Can Serra
durada 00:20:17
La Guàrdia Civil entra per la força al col·legi on havia de votar el president Puigdemont
La gent canta "Els segadors" davant la Guàrdia Civil que ha entrat al col·legi on havia de votar Puigemont